stanford-oval/wikipedia huggingface dataset:
ศรณ์

| ศรณ์> ข้อมูลร้านอาหาร |
| --- | --- |
ก่อตั้ง: 9 พฤษภาคม พ.ศ. 2561 (6 ปี)
หัวหน้าเชฟ: ศุภักษร จงศิริ ยอดขวัญ อยู่พุ่มพฤกษ์
ประเภทอาหาร: อาหารไทยภาคใต้
การจัดอันดับ:  (มิชลินไกด์)
ที่อยู่: 56 ซอยพิชัยรณรงค์สงคราม สุขุมวิท 26 แขวงคลองตัน เขตคลองเตย
เมือง: กรุงเทพมหานคร
ประเทศ:  ไทย
พิกัด: 13°43′23″N 100°34′07″E﻿ / ﻿13.7231°N 100.5685°E﻿ / 13.7231; 100.5685
เว็บไซต์: sornfinesouthern.com
ศรณ์ (อังกฤษ: Sorn) เป็นภัตตาคารอาหารไทยในกรุงเทพฯ ที่เชี่ยวชาญด้านอาหารใต้ ก่อตั้งโดยศุภักษร จงศิริ ลูกชายของศุภวัฒน์ จงศิริ หรือศุภักษร อดีตผู้กำกับและผู้เขียนบทภาพยนตร์ชื่อดัง และปนัดดา โกมารทัต นักแสดงอาวุโส ศรณ์เป็นภัตตาคารแห่งแรกในประเทศไทยที่ได้รับสามดาวในมิชลินไกด์ ประเทศไทย ฉบับที่ 8 ประจำปี 2568 อีกทั้งยังติดอันดับที่ 2 ในรายชื่อ 50 ร้านอาหารที่ดีที่สุดในเอเชีย ประจำปี 2565 ศรณ์ตั้งอยู่ในบ้านสองชั้นที่ได้รับการบูรณะใหม่ที่ซอยพิชัยรณรงค์สงครามในเขตคลองเตย วัตถุดิบที่ร้านนำมาปรุงอาหารเกือบทั้งหมดมาจากภาคใต้ของประเทศไทย
ประวัติ

ศุภักษร จงศิริ (ไอซ์) บุตรของศุภวัฒน์ จงศิริ และปนัดดา โกมารทัต เป็นเจ้าของร้านอาหารไทยภาคใต้ "บ้านไอซ์" มาก่อน เขามองว่าร้านเดิมยังมีข้อจำกัดบางอย่าง รวมถึงต้องการอนุรักษ์วัตถุดิบหายากในท้องถิ่นโดยนำมาประยุกต์กับเทคนิคการปรุงอาหารสมัยใหม่ ประกอบกับเห็นโอกาสจากที่ดินพร้อมอาคารในซอยสุขุมวิท 26 จึงร่วมกับยอดขวัญ อยู่พุ่มพฤกษ์ หลานของหม่อมหลวงเติบ ชุมสาย ซึ่งทั้งศุภักษรและยอดขวัญเป็นคนภาคใต้โดยกำเนิด ก่อตั้งร้านอาหารใหม่ขึ้น โดยใช้ชื่อ "ศรณ์" ซึ่งเป็นชื่อลูกชายของศุภักษร อีกทั้งยังหมายถึง "สรณะ" หรือการเติบโตพึ่งพาซึ่งกันและกัน โดยร้านได้ปรับปรุงอาคารในพื้นที่ดังกล่าว ใช้เส้นสายของ "ใบไม้" เป็นหลักในการตกแต่ง พร้อมสอดแทรกวัฒนธรรมภาคใต้ไปด้วย
อาหารและการบริการ

ร้านศรณ์ใช้วัตถุดิบจากภาคใต้เกือบทั้งหมด ซึ่งมีความสดใหม่และขนส่งจากพื้นที่ต้นกำเนิดมายังร้านในช่วงสายเพื่อปรุงให้ลูกค้ารับประทาน โดยใช้วิธีปรุงแบบไทยดั้งเดิม เช่น การตำพริกแกงด้วยครก คั้นกะทิด้วยมือ เคี่ยวอาหารด้วยเตาถ่าน เป็นต้น อาหารเน้นรสจัดกับความหลากหลายทางวัฒนธรรมและพื้นที่ โดยใช้เวลาศึกษาและติดต่อแหล่งวัตถุดิบก่อนเปิดร้าน 2 ปี วัตถุดิบสำคัญ เช่น เม็ดมะม่วงหิมพานต์จากระนอง สัตว์ทะเลจากการทำประมงชายฝั่ง เนื้อวัวจากพัทลุง ข้าวสังข์หยดจากกระบี่ น้ำบูดูจากปัตตานี ข้าวหอมมะลิเข็มทองกับมังคุดคัดจากนครศรีธรรมราช และมะพร้าวกะทิ เป็นต้น
ร้านให้บริการเฉพาะมื้อค่ำ ในอดีตเคยให้บริการในช่วงมื้อกลางวันด้วย เมนูจะสลับหมุนเวียนไปตามฤดูกาล ประกอบด้วยอาหารเรียกน้ำย่อย อาหารก่อนจานหลัก อาหารจานหลักที่รับประทานกับข้าวพร้อมเครื่องเคียง ของว่าง ของหวาน ผลไม้ และชากับกาแฟเป็นการปิดท้าย ทั้งนี้ ชุดเมนูในแต่ละฤดูกาลจะมีการวางแผนประมาณหนึ่งปีก่อนนำออกบริการจริง
ในระยะแรกร้านรับจองทางโทรศัพท์เท่านั้น ต่อมาจึงเพิ่มช่องทางการจองจากเว็บไซต์และอีเมลด้วย
รางวัล

ศรณ์ได้อันดับที่ 16 จาก Asia’s 50 Best Restaurants 2020 สองปีถัดจากนั้นศรณ์ได้อันดับที่ 39 จาก The World’s 50 Best Restaurants 2022 และเป็นอันดับ 2 ของเอเชีย ต่อมาในปี พ.ศ. 2567 ศรณ์เป็นร้านอาหารไทยแห่งแรกที่ได้รับดาวมิชลินสามดวง ก่อนหน้านั้นร้านได้รับดาวมิชลินหนึ่งดวงในคู่มือมิชลินไกด์ฉบับปี พ.ศ. 2562 และเลื่อนเป็นสองดวงในปีถัดมา ศรณ์ได้รับดาวมิชลินสองดวงติดต่อกันห้าปี ก่อนจะได้รับดาวมิชลินสามดวงในคู่มือฉบับปี พ.ศ. 2568 โดยการประกาศรางวัลนี้มีขึ้นเมื่อวันที่ 28 พฤศจิกายน พ.ศ. 2567 ณ โรงแรมสยามเคมปินสกี กรุงเทพ
คดีความ

ในช่วงต้นปี พ.ศ. 2564 ร้าน "อาหาร" (อังกฤษ: R-HAAN) ของชุมพล แจ้งไพร ได้ทำการประชาสัมพันธ์ผ่านทางออนไลน์ แต่ผู้ใช้อินเทอร์เน็ตที่ค้นหาทางเว็บไซต์ด้วยคำว่า "Sorn" และ "Sorn Bangkok" หรือ "Sorn southern cuisine" กลับเชื่อมโยงเข้าไปที่เว็บไซต์ของร้าน R-HAAN แทน ทำให้ลูกค้าหลายคนโดยเฉพาะชาวต่างชาติไปจองร้าน R-HAAN แทนร้านศรณ์ และเกิดความเข้าใจผิดว่าทั้งสองเป็นร้านอาหารเดียวกัน ศุภักษรจึงชี้แจงผ่านทางอินสตาแกรมส่วนตัวของตน แต่กลับถูกชุมพลฟ้องเรียกค่าเสียหายจำนวน 50 ล้านบาท และขอให้ลบข้อความชี้แจงดังกล่าว
อย่างไรก็ตามในเวลาต่อมาศาลได้เรียกทั้งสองฝ่ายเข้าไกล่เกลี่ย ชุมพลได้ชี้แจงผ่านอินสตาแกรมส่วนตัวว่าเหตุดังกล่าวเป็นความผิดพลาดของร้านตน และทั้งสองร้านนี้ไม่มีความเกี่ยวข้องกันแต่อย่างใด เขายังกล่าวแสดงความเสียใจและให้คำมั่นว่าจะไม่เกิดเหตุการณ์เช่นนี้ในอนาคตอีก
แหล่งข้อมูลอื่น

เว็บไซต์ทางการ
จักรวรรดิรัสเซียในโอลิมปิกฤดูร้อน 1900

| จักรวรรดิรัสเซีย ในโอลิมปิกฤดูร้อน 1900 |
| --- | --- |
ธงจักรวรรดิรัสเซีย
รหัสประเทศ: RU1
เอ็นโอซี: คณะกรรมการโอลิมปิกรัสเซีย
ณ ปารีส
นักกีฬา: 4 คน  ใน 2 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1900 1904 1908 1912
การเข้าร่วมในนามของชาติอื่น
 สหภาพโซเวียต (1952–1988)  ทีมรวม (1992)  รัสเซีย (1994–2016)  อาร์โอซี (2020)  นักกีฬาเป็นกลางรายบุคคล (2024)
จักรวรรดิรัสเซีย เข้าร่วมแข่งขันกีฬาโอลิมปิกฤดูร้อน ครั้งที่ 2 ค.ศ. 1900 (พ.ศ. 2443) ที่กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443 คณะกรรมการโอลิมปิกแห่งชาติจักรวรรดิรัสเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศจักรวรรดิรัสเซียไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
 ฟันดาบ: 
รวม:
ฟันดาบ

บทความหลัก: กีฬาฟันดาบในโอลิมปิกฤดูร้อน 1900
ผลการแข่งขันดังนี้ :
| นักกีฬา | รายการ | รอบ 1> ผล | รอบ 1> อันดับ | รอบก่อนรองฯ> ผล | รอบก่อนรองฯ> อันดับ | Repechage> ผล | Repechage> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- | --- | --- |
| Julian Michaux | Men's masters sabre | Unknown | 1–4 Q | — | — | — | — | 6–1 | 2 Q | 3–4 | 5 |
| Petro Zakovorot | Men's masters sabre | Unknown | 1–4 Q | — | — | — | — | 5–2 | 3 Q | 2–5 | 7 |
ดูเพิ่ม

จักรวรรดิรัสเซียในโอลิมปิก
รายชื่อผู้เชิญธงชาติจักรวรรดิรัสเซียในโอลิมปิก
รายชื่อนักกีฬาจักรวรรดิรัสเซียที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูร้อน 1900 ที่ ปารีส ประเทศฝรั่งเศส |
| --- | --- |
อเมริกา:   อาร์เจนตินา   แคนาดา   คิวบา   เฮติ   เม็กซิโก   เปรู   สหรัฐ 
เอเชีย:   อินเดีย   อิหร่าน 
ยุโรป:   ออสเตรีย   เบลเยียม   โบฮีเมีย   เดนมาร์ก   ฝรั่งเศส   เยอรมนี   สหราชอาณาจักร   กรีซ   ฮังการี   อิตาลี   ลักเซมเบิร์ก   เนเธอร์แลนด์   นอร์เวย์   โรมาเนีย   จักรวรรดิรัสเซีย   สเปน   สวีเดน   สวิตเซอร์แลนด์ 
โอเชียเนีย:   ออสเตรเลีย
ห่วงโซ่อุปทาน

ภาพแสดงโซ่อุปทานในบริษัท โดนลูกศรแสดงถึงการจัดการผู้จัดหาสัมพันธ์, การจัดการโซ่อุปทานภายในและการจัดการลูกค้าสัมพันธ์ (cf. Chen/Paulraj, 2004)
โซ่อุปทาน (อังกฤษ: supply chain)  หรือ ห่วงโซ่อุปทาน หรือ เครือข่ายโลจิสติกส์ คือ การใช้ระบบของหน่วยงาน คน เทคโนโลยี กิจกรรม ข้อมูลข่าวสาร และทรัพยากร มาประยุกต์เข้าด้วยกัน เพื่อการเคลื่อนย้ายสินค้าหรือบริการ จากผู้จัดหาไปยังลูกค้า กิจกรรมของห่วงโซ่อุปทานจะแปรสภาพทรัพยากรธรรมชาติ วัตถุดิบ และวัสดุอื่นๆให้กลายเป็นสินค้าสำเร็จ แล้วส่งไปจนถึงลูกค้าคนสุดท้าย (ผู้บริโภค หรือ End Customer) ในเชิงปรัชญาของโซ่อุปทานนั้น วัสดุที่ถูกใช้แล้ว อาจจะถูกนำกลับมาใช้ใหม่ที่จุดไหนของห่วงโซ่อุปทานก็ได้ ถ้าวัสดุนั้นเป็นวัสดุที่นำกลับมาใช้ใหม่ได้ (Recyclable Materials) โซ่อุปทานมีความเกี่ยวข้องกับห่วงโซ่คุณค่า
โดยทั่วไปแล้ว จุดเริ่มต้นของห่วงโซ่มักจะมาจากทรัพยากรธรรมชาติ ไม่ว่าจะเป็นทรัพยากรทางชีววิทยาหรือนิเวศวิทยา ผ่านกระบวนการแปรรูปโดยมนุษย์ผ่านกระบวนการสกัด และการผลิตที่เกี่ยวข้อง เช่น การก่อโครงร่าง, การประกอบ หรือการรวมเข้าด้วยกัน ก่อนจะถูกส่งไปยังโกดัง หรือคลังวัสดุ โดยทุกครั้งที่มีการเคลื่อนย้าย ปริมาณของสินค้าก็จะลดลงทุกๆครั้ง และไกลกว่าจุดกำเนิดของมัน และท้ายที่สุด ก็ถูกส่งไปถึงมือผู้บริโภค
การแลกเปลี่ยนแต่ละครั้งในห่วงโซ่อุปทาน มักจะเกิดขึ้นระหว่างบริษัทต่อบริษัท ที่ต้องการเพิ่มผลประกอบการ ภายใต้สภาวะที่พวกเขาสนใจ แต่ก็อาจจะมีความรู้น้อยนิด/ไม่มีเลย เกี่ยวกับบริษัทอื่นๆในระบบ ปัจจุบันนี้ ได้เกิดบริษัทจำพวกบริษัทลูก ที่แยกออกมาเป็นเอกเทศจากบริษัทแม่ มีจุดประสงค์ในการสรรหาทรัพยากรมาป้อนให้บริษัทแม่
รูปแบบของโซ่อุปทาน

มีรูปแบบของห่วงโซ่อุปทานอยู่หลายหลาย ที่มีการระบุถึงทั้งด้านอัปสตรีม (จากภาพคือ a ถึง c) และ ดาวน์สตรีม (c ถึง e)
การระบุว่าจุดไหนคืออัปสตรีมนั้น ให้ใช้ตำแหน่งของบริษัทที่พิจารณาเป็นหลัก (จุด c) บริษัทที่อยู่ทางด้านซ้าย (ทิศทางย้อนไปหาแหล่งวัตถุดิบ) จะเรียกว่า อัปสตรีม (Upstream) และเรียกแต่ละจุดบนอัปสตรีมว่า ผู้จัดจ่าย (Supplier) ในทางกลับกัน บริษัทที่อยู่ทางด้านขวา (ทิศทางมุ่งไปหาผู้บริโภค) จะเรียกว่า ดาวน์สตรีม (Downstream) และเรียกแต่ละจุดบนดาวน์สตรีมว่า ลูกค้า (Customer)
การเรียงลำดับส่วนประกอบของห่วงโซ่อุปทาน จากอัปสตรีม ไปยัง ดาวน์สตรียมอาจจะเรียงได้ดังนี้
ผู้จัดจ่ายวัตถุดิบ/ส่วนประกอบ (Raw Material/ component suppliers)
ผู้ผลิต (Manufacturers)
ผู้ค้าส่ง/ผู้กระจายสินค้า (Wholesalers/distributors)
ผู้ค้าปลีก (Retailers)
ผู้บริโภค (Customer)
อย่างไรก็ตาม ในห่วงโซ่อุปทานของแต่ละบริษัท ไม่จำเป็นต้องมีส่วนประกอบเหล่านี้ทุกตัวก็ได้ ตัวอย่างเช่น เดลล์ คอมพิวเตอร์ ที่ลูกค้าสามารถสั่งซื้อผ่านเว็บไซต์ของบริษัท แล้วบริษัท ซึ่งเป็นผู้ผลิต จะผลิตและจัดส่งสินค้าถึงมือลูกค้าโดยตรงเลย โดยไม่ผ่านมือผู้ค้าส่ง/ผู้กระจายสินค้า หรือผู้ค้าปลีกเลย
SCOR-Model (Supply Chain Operations Reference) ถูกพัฒนาโดยสภาห่วงโซ่อุปทาน ใช้ในการวัดสมรรถนะของห่วงโซ่อุปทานทั้งระบบ มันเป็นกระบวนการที่ใช้ในการอ้างอิงในการบริหารห่วงโซ่อุปทาน ครอบคลุมไปถึง ผู้จัดจ่ายของผู้จัดจ่าย และ ลูกค้าของลูกค้า ซึ่งรวมไปถึงสมรรถนะในการขนส่ง และการเติมเต็มคำสั่งซื้อ, ความหลากหลายของสินค้า, การประกันคุณภาพ และค่าใช้จ่ายในการรับของคืน (สินค้าไม่ได้คุณภาพ) , วัสดุคงคลังและเงินหมุนเวียน, และปัจจัยอื่นๆในการวัดคุณภาพโดยรวมของระบบห่วงโซ่อุปทาน
โกลบอล ซัพพลาย เชน ฟอรัม (Global Supply Chain Forum, GSCF) แนะนำถึงรูปแบบอื่นของการจัดห่วงโซ่อุปทาน กรอบของงานถูกสร้างขึ้นจาก 8 กระบวนการสำคัญทางธุรกิจ ที่มีทั้งการข้ามหน่วยงาน (Cross-Functional) และข้ามบริษัท (Cross-Firm)  กระบวนการจะถูกจัดการโดยทีมงานที่มาจากหลายสาขาความรู้ โดยเป็นตัวแทนจากฝ่าย  การผลิต, การเงิน, การตลาด, จัดซื้อ, ฝ่ายวิจัย และ ลอจิสติกส์ โดยแต่ละกระบวนการจะต้องเผชิญหน้ากับลูกค้าและผู้จัดหาคนสำคัญ, การจัดการลูกค้าสัมพันธ์ (Customer Relationship Management) , การจัดการผู้จัดหา (หรือจัดจ่าย) สัมพันธ์ (Supplier Relationship Management) เพื่อสร้างการเชื่อมโยงหลักในห่วงโซ่อุปทาน
การจัดการห่วงโซ่อุปทาน

ในช่วงปี 1980s คำว่า"การจัดการห่วงโซ่อุปทาน"ถูกสร้างและพัฒนาขึ้น เพื่อสนองต่อความต้องการในการสนธิกระบวนการหลักทางธุรกิจเข้าด้วยกัน จากผู้บริโภครายสุดท้าย ย้อนไปจนถึงผู้จัดหาต้นน้ำ (ผู้จัดหารายแรกสุด) จากผู้จัดหาต้นน้ำ ที่จัดหาสินค้า, บริการ และข้อมูลมาเพื่อเพิ่มมูลค่าให้แก่ลูกค้าและผู้มีส่วนร่วมในบรรษัท แนวคิดพื้นฐานของการจัดการห่วงโซ่อุปทานคือการที่บรรษัททั้งหลายในห่วงโซ่อุปทานเข้ามามีส่วนร่วมด้วยการแลกเปลี่ยนข้อมูลข่าวสารซึ่งกันและกัน โดยคำนึงถึงความผันผวนของตลาด และกำลังในการผลิต
ถ้าบริษัทในห่วงโซ่อุปทานสามารถเข้าถึงข้อมูลที่เกี่ยวข้องได้ ทุกบริษัทก็จะสามารถช่วยหรือมองหาความช่วยเหลือ เพื่อที่จะให้ห่วงโซ่อุปทานทั้งระบบเข้าถึงจุดดุลยภาพได้ โดยไม่ต้องพึ่งพิงการคาดเดาความต้องการของตลาดในพื้นที่ อันอาจจะทำให้เกิดปรากฏการณ์แส้ม้าได้ ซึ่งจะนำไปสู่การวางแผนงานที่ดีขึ้นทั้งในการผลิตและจัดจ่าย อันจะทำให้เกิดการลดต้นทุนที่ไม่จำเป็น และผลิตสินค้าที่ดึงดูดตลาดมากกว่าเดิม ซึ่งสุดท้ายจะทำให้ได้ยอดขายที่สูงขึ้น และบริษัทในห่วงโซ่นั้นจะได้ผลประกอบการที่ดีขึ้นกว่าเดิม
ความร่วมมือในห่วงโซ่อุปทานอย่างสมบูรณ์ ก่อให้เกิดการแข่งขันในมิติใหม่ในตลาดโลก การแข่งขันในปัจจุบันได้เปลี่ยนจากการแข่งขันในรูปแบบบริษัทต่อบริษัท มาเป็นห่วงโซ่อุปทานต่อห่วงโซ่อุปทานแทน
เป้าหมายพื้นฐานของการจัดการห่วงโซ่อุปทานคือการเติมเต็มความต้องการของลูกค้า โดยใช้ทรัพยากรให้คุ้มค่าที่สุด ซึ่งรวมไปถึงกำลังในการกระจายสินค้า, วัสดุคงคลังและแรงงาน โดยทฤษฎี ห่วงโซ่อุปทานมีความมุ่งหมายที่จะสนองความต้องการของตลาด และใช้วัสดุคงคลังให้น้อยที่สุด ส่วนประกอบของการสร้างจุดดุลยภาพของห่วงโซ่อุปทานนั้นหลากหลาย ประกอบด้วย การร่วมมือระหว่างบริษัทเพื่อกำจัดคอขวด, การจัดหาเชิงยุทธศาสตร์เพื่อสร้างจุดสมดุลระหว่างราคาวัสดุต่ำสุดกับการขนส่ง, การนำเทคนิค Just in Time เข้ามาประยุกต์ใช้เพื่อทำให้เกิดจุดดุลยภาพของการผลิต, รักษาจุดเหมาะสมในการตั้งโรงงานและคลังวัสดุ เพื่อการบริการลูกค้า, และการใช้การวางตำแหน่ง, การวิเคราะห์เส้นทางการขนส่ง, Dynamic programming, และการสร้างดุลยภาพในระบบลอจิสติกส์ เพื่อเพิ่มประสิทธิภาพของฝั่งจัดจ่าย
เป็นที่สับสนกันมากถึงความแตกต่างระหว่างลอจิสติกส์กับห่วงโซ่อุปทาน คำว่าลอจิสติกส์นี้หมายถึงกิจกรรมภายในบริษัท/องค์กรหนึ่งๆ เพื่อการกระจายสินค้า ในขณะที่ห่วงโซ่อุปทานครอบคลุมไปถึงการผลิตและการส่งคำสั่งซื้อ ดังนั้นห่วงโซ่อุปทานจะมีขอบข่ายกว้างกว่าลอจิสติกส์ และครอบคลุมหลายๆบริษัท รวมทั้งผู้จัดหา, ผู้ค้าส่ง และผู้ค้าปลีก เพื่อทำงานร่วมกัน มุ่งหาเป้าหมายเดียวกันคือทำให้ลูกค้าพึงพอใจ
นับแต่ปี 1990s เป็นต้นมา หลายบริษัทเริ่มหันมาใช้บริการบริษัทอื่นเพื่อจัดการขนส่งสินค้าให้ โดยเรียกบริษัทขนส่งเอาท์ซอร์ซซิงเหล่านี้ว่า ผู้ให้บริการขนส่งที่สาม นอกจากนี้ หลายบริษัทยังใช้บริการบริษัทอื่นมาผลิตชิ้นส่วนให้ตนอีกด้วย
แผนภาพห่วงโซ่อุปทาน
ลูกศรสีดำ - ทิศทางการไหลของสินค้า, ข้อมูล และเงิน
ลูกศรสีเทา - เส้นทางการไหลของข้อมูล, เงิน สิ่งอื่นที่ไหลย้อนกลับ (ถูกตีกลับ) 
a - ผู้จัดหาที่1
b - ผู้จัดหา
c - ผู้ผลิต
d - ลูกค้า
e - ผู้บริโภค
รายชื่อสำนักพิมพ์การ์ตูน

สำนักพิมพ์การ์ตูน เป็นสำนักพิมพ์ที่มีการผลิตหนังสือการ์ตูน หนังสือการ์ตูนรายสัปดาห์ และนิตยสารการ์ตูน ออกจัดจำหน่าย ในปัจจุบันสำนักพิมพ์จะเป็นผู้ได้รับลิขสิทธิ์ในการตีพิมพ์การ์ตูนเรื่องนั้น ๆ อย่างถูกต้องตามกฎหมาย
สำนักพิมพ์การ์ตูนในอดีต

รายชื่อบางส่วนของสำนักพิมพ์ที่เคยผลิตหนังสือการ์ตูนในประเทศไทยเมื่อในอดีต แต่ปัจจุบันได้เลิกผลิตรึปิดตัวไปแล้ว โดยมีทั้งสำนักพิมพ์ที่ไม่ได้มีการขอลิขสิทธิ์อย่างถูกต้อง และ สำนักพิมพ์แบบลิขสิทธ์
มิตรไมตรี
หมึกจีน
ยอดธิดา
ศรีสยาม
ธีรดา
L.a.p
Evolution X
จัมโบ้
เอกคอมิค
อิมเมจมูฟ
Love Book
Ant Comic
Negibose
แอดวานซ์คอมมูนิเคชั่น
Comic Quest
Tomorrow Comix
T.K.O
B.Boyd.CG
จิณนา สตูดิโอ
Dango Manga
สำนักพิมพ์การ์ตูนในไทยในปัจจุบัน

ฟีนิกซ์
รักพิมพ์
zenshu
วิบูลย์กิจ
Bongkoch
เนชั่นเอดดูเทนเมนท์
สยามอินเตอร์คอมิกส์
Let's Comics
Dex Press
Punica Publishing
First Page Pro.
สำนักพิมพ์บรรลือสาส์น
Palo Publishing
บูรพัฒน์
FirstLove
Animag
Gift Book Publishing
สำนักพิมพ์ ไก่3
Lily House
Amico
สำนักพิมพ์การ์ตูนในต่างประเทศ

สำนักพิมพ์โคดันฉะ เป็นสำนักพิมพ์ประเทศญี่ปุ่นที่มีหนังสือการ์ตูนรายสัปดาห์หลักเช่น นากาโยชิ อาฟเตอร์นูน และโชเน็นแม็กกาซีน
สำนักพิมพ์ชูเอชะ เป็นสำนักพิมพ์ประเทศญี่ปุ่นที่การ์ตูนเรื่องดัง
สำนักพิมพ์โชงะกุกัง  เป็นสำนักพิมพ์ประเทศญี่ปุ่นที่การ์ตูนเรื่องดังเช่น รันม่า 1/2 แฮมทาโร่ อินุยาฉะ และยอดนักสืบจิ๋วโคนัน
สำนักพิมพ์อากิตะโชเต็น เป็นสำนักพิมพ์ประเทศญี่ปุ่นที่พิมพ์การ์ตูนแนวโชเน็นและ โชโจ มีผลงานที่คนไทยรู้จักดีได้แก่ จอมโหดกระทะเหล็ก, บากิ
สำนักพิมพ์คะโดะกะวะสำนักพิมพ์ประเทศญี่ปุ่นตั้งอยู่ในกรุงโตเกียวคาโดคาวะ งานพิมพ์เป็นหนังสือประเภทคอมมิค และนิตยสารการ์ตูน อาทิเช่น นิวไทป์
Marvel Comics สำนักพิมพ์ยักษ์ใหญ่แห่งอเมริกา เจ้าของตัวละครและแบรนด์ อเมริกัน Super Hero ชื่อดัง เช่น Spider-Man,X-Men,The Avengers,Fantastic Four
Dc Comics สำนักพิมพ์ยักษ์ใหญ่ของอเมริกา เจ้าของตัวละคร Superman,Batman,Wonder Women,Justice League
Dark Horse Comics สำนักพิมพ์อิสระเจ้าใหญ่อีกเจ้าในสหรัฐฯ มีลิขสิทธ์งานดังๆในมืออย่างAliens,Predator,Terminator,Star Wars ในฉบับ Comics และ ตัวละครกับซีรี่ย์อย่าง Hell Boy,Sin City
Image Comics สำนักพิมพ์การ์ตูนอินดี้ ที่มีกำเนิดจากอดีตนักวาดดังในสังกัด Marvel แยกตัวมาก่อตั้งสำนักพิมพ์เอง มีงานดังๆเช่น Spawn ,The Walking Dead,Invincible
ฝูงบินยุทธวิธีพิเศษที่ 24

หน่วยภารกิจพิเศษกองทัพอากาศสหรัฐ
| ฝูงบินยุทธวิธีพิเศษที่ 24 |
| --- | --- |
24th Special Tactics Squadron
สมาชิกของฝูงบินระหว่างทำการฝึก
ประจำการ: พ.ศ. 2484 – 2487 ; พ.ศ. 2530 – ปัจจุบัน
ประเทศ:  สหรัฐอเมริกา
เหล่า:  กองทัพอากาศสหรัฐ
รูปแบบ: หน่วยภารกิจพิเศษ
บทบาท: การปฏิบัติการพิเศษ
ขึ้นกับ:  หน่วยบัญชาการปฏิบัติการพิเศษสหรัฐ  กองบัญชาการร่วมปฏิบัติการพิเศษ  หน่วยบัญชาการปฏิบัติการพิเศษกองทัพอากาศสหรัฐ  กองบินปฏิบัติการพิเศษที่ 24  กอ​งยุทธวิธีพิเศษที่ 724
กองบัญชาการ: โปป์ฟิลด์ รัฐนอร์ทแคโรไลนา
คำขวัญ: First There
ปฏิบัติการสำคัญ: Operation Just Cause สงครามกลางเมืองโซมาเลีย Operation Restore Hope  ยุทธการที่โมกาดิชู (พ.ศ. 2536) สงครามต่อต้านการก่อการร้าย สงครามในอัฟกานิสถาน (พ.ศ. 2544–ปัจจุบัน)  สงครามอิรัก 
อิสริยาภรณ์: Air Force Outstanding Unit Award with Combat "V" Device Gallant Unit Citation Air Force Outstanding Unit Award
เว็บไซต์: airforcespecialtactics.af.mil
เครื่องหมายสังกัด
ตราประจำฝูงบินยุทธวิธีพิเศษที่ 24 (อนุมัติเมื่อ 22 มิถุนายน 2533): 
ฝูงบินยุทธวิธีพิเศษที่ 24 (อังกฤษ : 24th Special Tactics Squadron) เป็นหน่วยยุทธวิธีพิเศษหนึ่งของกองบัญชาการปฏิบัติการพิเศษกองทัพอากาศสหรัฐ (United States Air Force Special Operations Command (AFSOC)) และเป็นส่วนเสริมของกองทัพอากาศสหรัฐของกองบัญชาการร่วมปฏิบัติการพิเศษ (Joint Special Operations Command (JSOC)) กองบัญชาการของฝูงบินตั้งอยู่ที่ โปป์ฟิลด์ รัฐนอร์ทแคโรไลนา​ สหรัฐ
ภารกิจ

ฝูงบินภารกิจพิเศษที่ 24 มีกำลังทหารทางอากาศเพื่อภารกิจทางยุทธวิธีพิเศษ, กำลังพลร่มกู้ภัย, กำลังควบคุมการรบ, กำลังลาดตระเวนพิเศษ, และกำลังควบคุมการบทางอากาศ โดยผ่านกองบัญชาการร่วมปฏิบัติการพิเศษ
เป็นหน่วยภารกิจพิเศษระดับ 1 ของทหารสหรัฐ เช่นเดียวกับ กองกำลังเดลตา, ซีลทีมซิกซ์ ทำหน้าที่ปฏิบัติการภารกิจระดับขั้นสูงสุด คือ มีความซับซ้อนและอันตรายที่สุด การรับฝึกของสมาชิกฝูงบินนี้เป็นความลับเพื่อดำเนินภารกิจปฏิบัติการลับ เช่น การปฏิบัติภารกิจโดยตรง, การต่อต้านการก่อการร้าย, การปราบปรามการก่อกบฏ, การชิงตัวประกัน, การลาดตระเวนพิเศษเป็นต้น
ดูเพิ่ม

ชุดปฏิบัติการรบพิเศษ – เดลตา ที่ 1 (ส่งทางอากาศ)
กองพัฒนาสงครามพิเศษกองทัพเรือ
หนังสืออ่านเพิ่ม

Col. John T. Carney Jr.; Benjamin F. Schemmer (2003). No Room for Error: The Covert Operations of America's Special Tactics Units from Iran to Afghanistan. Presidio Press. ISBN 978-0345453358.
แหล่งข้อมูลอื่น

"กองบินปฏิบัติการพิเศษที่ 24". หน่วยบัญชาการปฏิบัติการพิเศษกองทัพอากาศ. 20 February 2015. คลังข้อมูลเก่าเก็บจากแหล่งเดิมเมื่อ 2017-05-11. สืบค้นเมื่อ 4 May 2013.
ฝูงบินยุทธวิธีพิเศษที่ 24 globalsecurity.org
ประสพสุข บุญเดช

| ศาสตราจารย์พิเศษประสพสุข บุญเดชม> ป.ช. ม.ว.ม. จ.ภ. ร.จ.พ. |
| --- | --- |
ประสพสุข ในปี พ.ศ. 2552

ประธานวุฒิสภา
ดำรงตำแหน่ง 14 มีนาคม พ.ศ. 2551 – 18 กุมภาพันธ์ พ.ศ. 2554  (2 ปี 341 วัน)
ก่อนหน้า: สุชน ชาลีเครือ
ถัดไป: พลเอกธีรเดช มีเพียร
 
ข้อมูลส่วนบุคคล
เกิด: 27 พฤษภาคม พ.ศ. 2488 (79 ปี) อำเภอเมืองพิจิตร จังหวัดพิจิตร ประเทศไทย
คู่สมรส: ธัญญวดี บุญเดช

ศาสตราจารย์พิเศษ ประสพสุข บุญเดช (เกิด 27 พฤษภาคม พ.ศ. 2488) เป็นนักกฎหมายชาวไทย เคยดำรงตำแหน่งประธานศาลอุทธรณ์ และประธานวุฒิสภา
ประวัติ

ประสพสุขเกิดวันที่ 27 พฤษภาคม พ.ศ. 2488 ที่ตำบลในเมือง อำเภอเมืองพิจิตร จังหวัดพิจิตร จบการศึกษาระดับมัธยมศึกษาจากโรงเรียนวชิราวุธวิทยาลัย สำเร็จการศึกษานิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ ปี พ.ศ. 2509 รุ่นเดียวกับบัญญัติ บรรทัดฐาน ไตรรงค์ สุวรรณคีรี และประจวบ ไชยสาส์น[ต้องการอ้างอิง] จากนั้นสำเร็จเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา ก่อนศึกษาเนติบัณฑิตอังกฤษ (Lincoln's Inn, Barrister-at-Law) ที่ประเทศอังกฤษ[ต้องการอ้างอิง]
ประสพสุขสมรสกับธัญญวดี บุญเดช
การทำงาน

หลังจากสำเร็จการศึกษาเนติบัณฑิตอังกฤษในปี พ.ศ. 2515 กลับมาเป็นอาจารย์ที่คณะนิติศาสตร์ มหาวิทยาลัยธรรมศาสตร์ 2 ปี ก่อนโอนย้ายไปเป็นผู้พิพากษา[ต้องการอ้างอิง]
ประสพสุขเคยดำรงตำแหน่งผู้พิพากษาศาลอุทธรณ์ภาค 3,ผู้พิพากษาหัวหน้าศาลจังหวัดสงขลา, ผู้พิพากษาศาลฎีกา, ผู้พิพากษาหัวหน้าคณะในศาลฎีกา, ประธานศาลอุทธรณ์ภาค 5, ประธานศาลอุทธรณ์, อธิบดีผู้พิพากษาศาลทรัพย์สินทางปัญญาและการค้าระหว่างประเทศกลาง รวมถึงเลขานุการรัฐมนตรีว่าการกระทรวงยุติธรรมในสมัย ศาสตราจารย์ประภาศน์ อวยชัย[ต้องการอ้างอิง]
ประสพสุขรับตำแหน่งศาสตราจารย์พิเศษ ในสาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย ตั้งแต่วันที่ 26 พฤศจิกายน พ.ศ. 2547 นอกจากนี้ได้เป็นกรรมการกฤษฎีกาตั้งแต่ พ.ศ. 2543 ถึง พ.ศ. 2551[ต้องการอ้างอิง] แล้วดำรงตำแหน่งประธานวุฒิสภา และได้เป็นกรรมการกฤษฎีกาอีกครั้งตั้งแต่ พ.ศ. 2555 ถึงปัจจุบัน[ต้องการอ้างอิง]
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2540 –  เหรียญจักรพรรดิมาลา (ร.จ.พ.)
เกรทโอลด์วัน

เกรทโอลด์วัน หรือ เฒ่าผู้ยิ่งใหญ่ เป็นศัพท์ซึ่งใช้เรียกสิ่งสมมุติในวรรณกรรมกลุ่มตำนานคธูลู ซึ่งมีที่มาจากบทประพันธ์ของเอช. พี. เลิฟคราฟท์ แม้เกรทโอลด์วันที่มีชื่อเสียงที่สุดจะมาจากผลงานของเลิฟคราฟท์เอง แต่ส่วนใหญ่แล้วจะเป็นตัวละครจากงานเขียนของนักประพันธ์คนอื่น
โดยรวมแล้ว เกรทโอลด์วัน (ซึ่งบางครั้งถูกเรียกว่า โอลด์วัน โดยนักประพันธ์) มีอำนาจที่ด้อยกว่าเอาเตอร์ก็อด แต่ก็ได้รับการบูชาจากลัทธิต่างๆทั้งที่เป็นมนุษย์และอมนุษย์
ลักษณะโดยทั่วไป

ไม่ใช่ความตายที่สามารถคงอยู่ได้ตลอดกาล,

และหลังห้วงเวลาอันแปลกประหลาด แม้ความตายก็อาจมรณาได้

—อับดุล อัลฮาเซรด, นีโครโนมิคอน
เกรทโอลด์วันเป็นสิ่งโบราณจากต่างดาวซึ่งมีอำนาจมหาศาลและส่วนใหญ่จะมีขนาดใหญ่โต มีร่างกายเป็นสสารซึ่งไม่เข้ากับความเข้าใจของมนุษย์เพราะมาจากมิติเวลาที่แตกต่างกัน เกรทโอลด์วันได้รับการบูชาจากลัทธิต่างๆทั้งมนุษย์โลกและเหล่าอมนุษย์
เกรทโอลด์วันทั้งหมดอยู่กักขังไว้ในอาณาเขตต่างๆกัน ตั้งแต่ใต้มหาสมุทร ใต้พื้นโลก ไปจนถึงดวงดาวอันไกลโพ้น ซึ่งมีทฤษฎีอธิบายเรื่องนี้ไว้สองแนว คือ
เกรทโอลด์วันถูกเนรเทศโดยเหล่าเอลเดอร์ก็อดเนื่องจากกระทำผิดบางอย่าง
เกรทโอลด์วันเข้าสู่สภาวะจำศีลเนื่องจากสภาวะบางอย่างในจักรวาล และรอคอยเวลาที่เหมาะสมเพื่อจะตื่นขึ้นมาอีกครั้ง
ตัวอย่างของเกรทโอลด์วัน > กลาคิ

(อังกฤษ: Glaaki) ปรากฏตัวครั้งแรกในเรื่อง The Inhabitant of the Lake ประพันธ์โดยแรมซีย์ แคมเบลในปี พ.ศ. 2507 กลาคิมีลักษณะเป็นทากขนาดยักษ์และมีเงี่ยงอยู่ทั่วตัว ซึ่งเงี่ยงนี้ดูคล้ายโลหะแต่ก็เป็นอวัยวะของกลาคิ กลาคิยังสามารถยืดสายระยางซึ่งมีดวงตาอยู่ที่ปลายออกจากร่างเพื่อใช้มองภายนอกขณะที่ซ่อนตัวอยู่ใต้น้ำ เชื่อกันว่าเดิมทีกลาคิถูกขังไว้ในอุกกาบาตซึ่งตกลงมาบนโลก ทำให้เกิดทะเลสาบในหุบเขาเซเวิร์นซึ่งกลาคิอาศัยอยู่
กลาคิจะหาสาวกของตนโดยการใช้เงี่ยงเสียบสังหารมนุษย์และฉีดสารเคมีซึ่งทำให้ฟื้นขึ้นมาเป็นทาสผีดิบ กลาคิเป็นเกรทโอลด์วันซึ่งทรงความรู้โดยเฉพาะเรื่องราวเกี่ยวกับเกรทโอลด์วันตนอื่นๆ ลัทธิของกลาคิมีคัมภีร์สำคัญคือ The Revelations of Glaaki ซึ่งสาวกผีดิบได้เขียนในขณะที่กลาคิหลับใหลและไม่ถูกควบคุม
ตัวอย่างของเกรทโอลด์วัน > กอล กอรอธ

(อังกฤษ: Gol-goroth) ปรากฏตัวครั้งแรกในเรื่อง The Gods of Bal-Sagoth ประพันธ์โดยโรเบิร์ต อี. โฮเวิร์ดในปี พ.ศ. 2474มีลักษณะเป็นคางคกยักษ์สีดำมีผิวเป็นไทเทเนียมและมีหนวดมากมายปกคลุมหลังของมัน อย่างไรก็ตามเมื่อมีคนมองมัน มันจะกลายร่างเป็นสิ่งที่คนกลัวหรืออาจเป็นสิ่งที่แย่กว่านั้น
ตัวอย่างของเกรทโอลด์วัน > กาทาโนธอ

(อังกฤษ: Ghatanothoa) ปรากฏตัวครั้งแรกในเรื่องสั้น Out Of The Aeons ซึ่งประพันธ์ร่วมกันโดยเอช. พี. เลิฟคราฟท์และเฮเซล เฮรัลด์ ในปี พ.ศ. 2478 มีขนาดใหญ่โตและรูปร่างอันน่าหวาดกลัว ผู้ที่จ้องมองกาทาโนธอจะกลายเป็นมัมมี่ที่มีชีวิต โดยที่ร่างกายจะกลายเป็นหนังแห้งๆและไม่สามารถขยับได้ แต่อวัยวะภายในรวมถึงสมองจะยังอยู่ในสภาพสมบูรณ์ทำให้ยังมีสติรับรู้ตามปกติ ผู้ที่กลายสภาพเป็นมัมมี่จะเสียสติและมีเพียงการทำลายสมองเท่านั้นที่จะช่วยให้พ้นทุกข์ได้ กาทาโนธอถูกพามาจากดาวยุกกอธ (ดาวพลูโต) โดยสิ่งมีชีวิตจากต่างดาวในยุคโบราณและและขังไว้ในภูเขายาดิธ-โกในทวีปมูด้วยประตูกลขนาดใหญ่และสร้างป้อมปราการทับไว้ ซึ่งพลังที่เปลี่ยนมนุษย์เป็นมัมมี่ทำให้ชาวมูทั้งเคารพและหวาดกลัวกาทาโนธอ
ในงานประพันธ์ชุดตำนานโซธิคของลิน คาเตอร์ ระบุว่ากาทาโนธอเป็นทายาทตนแรกของคธูลูและอิด ยาห์
ในเรื่องอุลตร้าแมนทีก้า สัตว์ประหลาดตัวสุดท้าย เทพแห่งความชั่วร้าย กาทาโนโซอา (邪神 ガタノゾーア) มาจากชื่อของกาทาโนทอซึ่งเมื่อเขียนเป็นอักษรคาตากานะจะเขียนได้ทั้ง ガタノトーア และ ガタノゾーア
ตัวอย่างของเกรทโอลด์วัน > กลูน

(อังกฤษ: Gloon)​ปรากฏตัว​ในเรื่องสั้นชื่อ The temple ประพันธ์​โดย เอช.พี. เลิฟคราฟท์​ มีลักษณะ​เป็นหนอนตัวเป็นเมือกแต่มันปกปิดร่างที่แท้จริงของมันในรูปปั้นของเทพไดอะไนซัส​ที่งดงามสะดุดตา อาศัยอยู่ใต้มหาสมุทร​ในวิหารที่มีศิลปะแบบกรีซ​โบราณ​ มีความสามารถทำให้ผู้คนรู้สึกหลงใหลในตัวของมันจนเกิดเป็นความบ้าคลั่ง
ตัวอย่างของเกรทโอลด์วัน > คธิลลา

(อังกฤษ: Cthylla) กล่าวถึงครั้งแรกในนิยาย The Transition Of Titus Crow ซึ่งประพันธ์โดยไบรอัน ลัมลีย์ในปี พ.ศ. 2518โดยไม่ได้กล่าวถึงลักษณะแต่อย่างใด จนกระทั่งทีนา แอล เจนส์ ได้ระบุลักษณะของคธิลลาไว้ในเรื่องสั้น In His Daughter's Darkling Womb (พ.ศ. 2540) ว่าเป็นปลาหมึกยักษ์ขนาดใหญ่ มีความสามารถในการเปลี่ยนรูปร่าง โดยจะมีตาตั้งแต่สามถึงหกดวง มีครีบซึ่งสามารถขยายให้ใหญ่ขึ้นจนเป็นปีกบินได้ โดยปกติจะมีหนวดหกเส้นแต่สามารถยืดออกมาได้อีกเป็นสิบสองเส้น ซึ่งหนวดแต่ละเส้นจะมีกงเล็บที่แหลมคมอยู่เป็นจำนวนมาก
คธิลลาเป็นทายาทตนที่สี่ของคธูลูและอิด ยาห์ คธิลลาอยู่ในร่องลึกเยห์และได้รับการคุ้มกันโดยเหล่าอมุษย์ดีพวันและยุกก์ เนื่องจากคธิลลาจะให้กำเนิดคธูลูอีกครั้งเมื่อถูกทำลายในอนาคต
ตัวอย่างของเกรทโอลด์วัน > คธุกกา

(อังกฤษ: Cthugha) ปรากฏตัวครั้งแรกในเรื่องสั้น The House on Curwen Street ซึ่งประพันธ์โดยออกัสต์ เดอเลธในปี พ.ศ. 2487 มีลักษณะเป็นลูกไฟขนาดใหญ่ คธุกกาถูกขังไว้ในดาวฟอมัลโฮต์(Fomalhaut) ในกลุ่มดาวปลาใต้ ใน The Dweller in Darkness ซึ่งเป็นเรื่องสั้นอีกเรื่องของเดอเลธที่แต่งในปีเดียวกัน ตัวเอกของเรื่องได้พยายามเรียกคธุกกามาเพื่อขับไล่ร่างอวตารของไนอาลาโธเทป คธุกกามีบริวารเป็นดวงไฟขนาดเล็กซึ่งเรียกว่า แวมไพร์เพลิง
ตัวอย่างของเกรทโอลด์วัน > คธูลู

บทความหลัก: คธูลู